CELEX: 32001R1456
Language: et
Date: 2001-07-16 00:00:00
Title: Nõukogu määrus (EÜ) nr 1456/2001, 16. juuli 2001, millega muudetakse määrust (EÜ) nr 2549/2000, millega kehtestatakse Iiri mere (ICES VIIa rajooni) tursavarude taastamise täiendavad tehnilised meetmed

Tähtis õiguslik teade

|

32001R1456

Euroopa Liidu Teataja L 194 , 18/07/2001 Lk 0001 - 0001

		Nõukogu määrus (EÜ) nr 1456/2001,16. juuli 2001,millega muudetakse määrust (EÜ) nr 2549/2000, millega kehtestatakse Iiri mere (ICES VIIa rajooni) tursavarude taastamise täiendavad tehnilised meetmedEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 37,võttes arvesse komisjoni ettepanekut, [1]võttes arvesse Euroopa Parlamendi arvamust, [2]võttes arvesse majandus- ja sotsiaalkomitee arvamust [3]ning arvestades järgmist:(1) Määrusega (EÜ) nr 2549/2000 [4] kehtestatud tingimuste eesmärk on tagada, et Iiri meres kasutataks ainult selliseid püügivahendeid, millega püütaks vähe noort turska.(2) Artikli 2 lõigete 1 ja 2 kohaselt on keelatud kasutada mis tahes veetavaid põhjavõrke peale piimtraalide, millel on täielikult või osaliselt mitmekordsest niidist võrgumaterjalist valmistatud noodapära ja/või võrgupikendus, ning mis tahes veetavaid põhjavõrke peale noodapära ja/või võrgupikendusega piimtraalide niidi jämedusega üle 6 mm.(3) Uusimad teadusnõuanded ühtivad kalurite arvamusega, et kahekordsest, kuni 4 mm jämedusest niidist valmistatud noodapära ja/või võrgupikendus on tehniliselt võrdväärne praegu kasutada lubatud noodapära ja/või võrgupikendusega.(4) Seepärast võivad mõned kalurid kasutada kahekordsest niidist valmistatud noodapärasid.(5) Kõnealuse määruse artiklis 3 on viidatud ainult 2000. aastal kehtinud tingimustele, mistõttu tuleb see asendada vajalike muutmissätetega.(6) Sellest tulenevalt tuleb muuta määrust (EÜ) nr 2549/2000,ON VASTU VÕTNUD KÄESOLEVA MÄÄRUSE:Artikkel 1Määruse (EÜ) nr 2549/2000 artikkel 3 asendatakse järgmisega:"Artikkel 3Hoolimata artikli 2 lõigetega 1 ja 2 kehtestatud tingimustest võib Iiri merel kalastada veetavate püünistega, mille noodapära ja/või võrgupikendus on valmistatud kahekordsest, kuni 4 mm jämedusest niidist võrgumaterjalist."Artikkel 2Käesolev määrus jõustub järgmisel päeval pärast selle avaldamist Euroopa Ühenduste Teatajas.Käesolev määrus on tervikuna siduv ja vahetult kohaldatav kõikides liikmesriikides.Brüssel, 16. juuli 2001Nõukogu nimeleesistujaL. Michel[1] EÜT C 180 E, 26.6.2001, lk 311.[2] Arvamus on esitatud 5.7.2001 (Euroopa Ühenduste Teatajas seni avaldamata).[3] Arvamus on esitatud 30.5.2001 (Euroopa Ühenduste Teatajas seni avaldamata).[4] EÜT L 292, 21.11.2000, lk 5.--------------------------------------------------